屋企

屋企可以係指一個屬於自己嘅棲身空間，亦都可以係同親人，即係同你有血緣關係嘅人，一齊住嘅地方；呢個地方畀到自己溫暖同舒適，有最安全嘅感覺，就算離開咗幾遠幾耐都好，最後都希望可以返返去。

因為屋企通常都會有親人一齊住，有父母兄弟姐妹，或者有老公老婆有仔女，所以屋企亦係家庭嘅代名詞，而一齊住嘅親人就會叫佢哋做屋企人。

屋企呢個詞語唔係好多中國人會用，得粵語區會用。屋企呢個詞係通用粵語，喺一啲粵語方言有第啲差唔多嘅用詞，如禺北話叫做屋歸，簡稱做歸。喺香港油麻地有名為屋企旅舍嘅旅館，以凸顯社區文化。香港最大電視台電視廣播有限公司，亦曾經用卡啦屋企作為電視劇嘅名。喺上海淮海中路亦有名為屋企湯館嘅粵式料理，可見廣東人對家庭有幾重視。

參攷

離家出走
 國